ສປຊ ກົດດັນ ໃຫ້ສະຫະພາບ ອາຟຣິກາ ສົ່ງບັນດາທະຫານ ຮັກສາສັນຕິພາບ ໄປຍັງບູຣຸນດີ
ທ່ານ Ban ກ່າວວ່າ “ຂ້າພະເຈົ້າຂໍຊົມເຊີຍທ່ານ ສຳລັບ ການຮັບເອົາຄວາມຮັບຜິດຊອບນຳກັນ ແລະ ການຕັດສິນໃຈທີ່ເດັດຂາດຂອງພວກທ່ານ” ເພື່ອຜ່ອນຄາຍວິກິດການນີ້.
ເລຂາທິການໃຫຍ່ອົງການສະຫະປະຊາຊາດ ທ່ານ Ban Ki-moon ບອກບັນດາຫົວໜ້າຜູ້ນຳ ແຕ່ລະປະເທດຂອງ ສະຫະພາບອາຟຣິກາ ໃນວັນເສົາວານນີ້ ວ່າ ການຮັກສາ ສັນຕິພາບ ແມ່ນມີຄວາມຈຳເປັນ ເພື່ອຫຼຸດຜ່ອນຄວາມຮຸນ ແຮງທີ່ທະວີຂຶ້ນ ຢູ່ໃນບູຣຸນດີ ເຖິງແມ່ນວ່າ ຈະມີການກ່າວ ເຕືອນຊ້ຳອີກກໍຕາມ ຈາກລັດຖະບານ Bujumbura ຂອງ ປະເທດດັ່ງກ່າວນັ້ນ ວ່າ ໜ່ວຍທະຫານໃດໆ ຂອງສະຫະ ພາບອາຟຣິກາ ທີ່ເຂົ້າມາໃນດິນແດນຂອງຕົນ ຈະຖືວ່າ ເປັນກຳລັງທີ່ບຸກຮຸກຮານ ກໍຕາມ ຄຳເຫັນຂອງທ່ານ Ban ມີຂຶ້ນມາໃນຂະນະທີ່ ບັນດາຜູ້ນຳ ໃນສະຫະພາບອາຟຣິກາ ກຳລັງເຂົ້າຮ່ວມກອງປະຊຸມ ຢູ່ໃນນະຄອນຫຼວງອາດິສອາບາບາ ຂອງອີທິໂອເປຍ ເພື່ອກຽມລົງຄະແນນສຽງ ກ່ຽວກັບການສົ່ງກຳລັງຮັກສາສັນຕິພາບ ຈຳ ນວນ 5,000 ຄົນ ໄປສະກັດກັ້ນຄວາມຮຸນແຮງ ທາງດ້ານການເມືອງ ທີ່ໄດ້ລະເບີດຂຶ້ນ ເມື່ອປີກາຍນີ້ ໃນເວລາ ປະທານາທິບໍດີ Pierre Nkurunziza ໄດ້ປະກາດລົງສະໝັກ ແຂ່ງຂັນເປັນປະທານາທິບໍດີ ສະໄໝທີ 3 ນັບຕັ້ງແຕ່ນັ້ນມາ ຂໍ້ມູນຂອງນາໆຊາດສະແດງໃຫ້ເຫັນວ່າ ຫຼາຍກວ່າ 400 ຄົນ ໄດ້ຖືກຂ້າ ຕາຍຢູ່ໃນບູຣຸ່ນດີ ຈາກການເລົ່າເຖິງເຫດການ ຂອງຫຼາຍຄົນ ກ່ຽວກັບຂຸມຝັງສົບໝູ່ຫຼາຍ ແຫ່ງ ທີ່ຢູ່ໃກ້ກັບນະຄອນຫຼວງ ເລື່ອງລາວຕ່າງໆເຫຼົ່ານັ້ນ ແມ່ນຍົກຂຶ້ນມາໃຫ້ເຫັນ ເມື່ອວັນສຸກຜ່ານມາ ໃນເວລາ ອົງການ ນິລະໂທດກຳສາກົນ ໄດ້ເປີດເຜີຍພາບ ຈາກດາວທຽມ ທີ່ສະແດງໃຫ້ເຫັນ ອາດເປັນຂຸມ ຝັງສົບໝູ່ 5 ແຫ່ງ ຢູ່ໃກ້ກັບສະຖານທີ່ແຫ່ງນຶ່ງ ບ່ອນທີ່ກຳລັງຮັກສາ ຄວາມປອດໄພ ຂອງ ລັດຖະບານ ໄດ້ຖືກກ່າວຫາວ່າ ເຂັ່ນຂ້າປະຊາຊົນຈຳນວນນຶ່ງ ໃນເດືອນທັນວາປີກາຍນີ້ ການເຈລະຈາປິດລັບ ເມື່ອວັນເສົາຂອງສະຫະພາບອາຟຣິກາ ໄດ້ຖືກເລື່ອນອອກໄປໝົດ ມື້ ແລະ ມັນບໍ່ມີຄວາມຈະແຈ້ງວ່າ ໃນເວລາໃດ ຈະມີການລົງຄະແນນສຽງ ຕ້ອງມີຄະແນນ ສອງສ່ວນສາມຂອງສຽງສ່ວນຫຼາຍ ໃນຈຳນວນ ສະມາຊິກ 54 ຄົນ ເພື່ອທີ່ ຮັບຮອງໃຫ້ສົ່ງກຳລັງຮັກສາສັນຕິພາບໄປໄດ້ ທ່ານ Ban ກ່າວຕໍ່ບັນກາຜູ້ເຂົ້າຮ່ວມກອງປະຊຸມ ວ່າ ເພື່ອຈະຜ່ອນຄາຍວິກິດການນີ້